Ο **Άλεξ Πόυθρες** (Σαβάνα (Τζόρτζια), 6 Σεπτεμβρίου 1993) είναι Αμερικανός επαγγελματίας καλαθοσφαιριστής. Με ύψος 2,03 μέτρα αγωνίζεται ως πάουερ φόργουορντ και σέντερ στην Αρμάνι Μιλάνο για την Ευρωλίγκα και το Πρωτάθλημα Ιταλίας. Κέρδισε το βραβείο Γκέιτορεϊντ Παίκτη της Χρονιάς για το Τενεσί το 2011–2012 το τελευταίο έτος του στο λύκειο του και ήταν ο TSSAA Κατηγορίας AAA Μίστερ Μπάσκετμπολ στην τελευταία του χρονιά. Ήταν νεοσύλλεκτος 5 αστέρων από το Λύκειο Νόρθιστ στο Κλάρκσβιλ, στο Τενεσί κατά την περίοδο 2011–2012. Έπαιξε κολεγιακό μπάσκετ για το Πανεπιστήμιο του Κεντάκι.

Σταδιοδρομία στο λύκειο
-----------------------

Ο Πόυθρες βαθμολογήθηκε ως ο υπ' αριθμόν 17 παίχτης στην κατηγορία του 2012 στο ESPNU 100, ο υπ' αριθμόν 10 παίχτης από το Scout.com, και ο υπ' αριθμόν 8 παίχτης από το Rivals.com.

Ο Πόυθρες επέλεξε το Κεντάκι έναντι των προσφορών από τη Φλόριντα, το Τενεσί, το Μέμφις και το Βάντερμπιλτ, μεταξύ άλλων.

Κολεγιακή πορεία
----------------

Στις 12 Δεκεμβρίου 2014, αποκλείστηκε για το υπόλοιπο της περιόδου 2014-15 μετά από ρήξη του πρόσθιου χιαστού συνδέσμου στο αριστερό του γόνατο κατά τη διάρκεια της προπόνησης την προηγούμενη μέρα. 

Ο Πόυθρες επέστρεψε στο Κεντάκι για την ανώτερη χρονιά του, και είχε μέσο όρο 10,2 πόντους και 6,0 ριμπάουντ ανά παιχνίδι. Από την περίοδο 2020–21, ο Πόυθρες παρέμεινε ένας από τους πέντε παίχτες που έπαιξαν τέσσερα χρόνια με υποτροφίες υπό τον Τζόν Καλιπάρι στο Κεντάκι.

Επαγγελματική σταδιοδρομία
--------------------------

### Φορτ Ουέιν Μαντ Αντς (2016–2017)

Αφού πέρασε χωρίς ομάδα στο ντραφτ του 2016 του ΝΒΑ, ο Πόιθρες εντάχθηκε στους Ορλάντο Μάτζικ για το Σάμερ Λιγκ του ΝΒΑ του 2016. Στις 29 Αυγούστου 2016, υπέγραψε με τους Ιντιάνα Πέισερς. Αποχώρησεε από τους Πέισερς στις 17 Οκτωβρίου 2016, αφού εμφανίστηκε σε δύο παιχνίδια προετοιμασίας. Στις 31 Οκτωβρίου 2016, αποκτήθηκε από τους Φορτ Ουέιν Μαντ Αντς του NBA Development League ως θυγατρικός παίκτης των Πέισερς. 

### Φιλαδέλφεια 76ερς (2017)

Στις 2 Απριλίου 2017, ο Πόυθρες υπέγραψε με τους Φιλαδέλφεια 76ερς για να βοηθήσει την ομάδα να αντιμετωπίσει πολλούς τραυματισμούς. Η Φιλαδέλφεια χρειάστηκε να χρησιμοποιήσει εξαίρεση από το ΝΒΑ για να τον υπογράψει, καθώς έκανε αύξησε την σύνθεσή της στους 16, έναν πάνω από το επιτρεπόμενο όριο των 15 αθλητών. Έκανε την πρώτη εμφάνισή του στο ΝΒΑ εκείνο το βράδυ, σημειώνοντας 11 πόντους σε 24 λεπτά ερχόμενος από τον πάγκο σε μία ήττα με 113–105 από τους Τορόντο Ράπτορς. Στις 11 Απριλίου 2017, υπέγραψε με τους 76ερς για το υπόλοιπο της περιόδου.

### Ιντιάνα Πέισερς (2017–2018)

Στις 22 Αυγούστου 2017, ο Πόυθρες υπέγραψε αμφίδρομο συμβόλαιο με τους Ιντιάνα Πέισερς. Σύμφωνα με τους όρους της συμφωνίας, μοίρασε χρόνο μεταξύ των Πέισερς και της θυγατρικής τους στη G-League, των Φορτ Ουέιν Μαντ Αντς, με τον ίδιο να επιστρέφει ξανά στο Φορτ Ουέιν για το μεγαλύτερο μέρος της χρονιάς. Ωστόσο, στις 28 Δεκεμβρίου 2017, το συμβόλαιο του Πόιθρες μετατράπηκε σε πλήρες, συμβόλαιο κανονικής περιόδου, παρόλο που είχε παίξει μόνο σε 11 παιχνίδια με τους Πέισερς μέχρι εκείνο το σημείο. Στις 6 Ιουλίου 2018, έφυγε από τους Πέισερς.

### Ατλάντα Χοκς (2018–2019)

Στις 20 Αυγούστου 2018, ο Πόυθρες υπέγραψε αμφίδρομη συμφωνία με τους Ατλάντα Χοκς. Εμφανίστηκε σε 21 αγώνες για τους Χοκς (μία εκκίνηση στην βασική πεντάδα), έχοντας κατά μέσο όρο 5,1 πόντους και 3,6 ριμπάουντ ανά αγώνα. Είχε επίσης μέσο όρο 23,7 πόντους, 9,7 ριμπάουντ, 2,7 ασίστ, 1,1 κλεψίματα και 1,2 τάπες σε 18 αγώνες της G-League για τους Ίρι Μπέιχοκς.

### Τζιλίν Νόρθιστ Τάιγκερς (2019)

Στις 12 Αυγούστου 2019, ο Πόυθρες υπέγραψε με τους Τζιλίν Νόρθιστ Τάιγκερς του Κινεζικού Πρωταθλήματος.

### Γαλατασαράι Ντόγκα Σιγκόρτα (2019–2020)

Στις 2 Δεκεμβρίου 2019, υπέγραψε με τη Γαλατασαράι του Τουρκικού Πρωταθλήματος (BSL). Ο Πόυθρες είχε μέσο όρο 13,6 πόντους, 7,1 ριμπάουντ και 1,6 ασίστ σε 7 ματς του Γιούροκαπ, ενώ στην Τουρκία είχε 13 συμμετοχές με 12,3 πόντους, 5,9 ριμπάουντ και 1 ασίστ.

### Ζενίτ Αγίας Πετρούπολης (2020–2022)

Στις 7 Ιουλίου 2020, υπέγραψε με τη Ζενίτ Αγίας Πετρούπολης του Πρωταθλήματος VTB και της Ευρωλίγκα. Τη σεζόν 2020-21, είχε στην Ευρωλίγκα σε 32 παιχνίδια 8,6 πόντους, 4,3 ριμπάουντ, 0,7 μπλοκ και 8,8 PIR κατά μέσο όρο. Στις 16 Ιουνίου 2021, ο Πόυθρες ανανέωσε το συμβόλαιό του με τον ρωσικό σύλλογο. Τη σεζόν 2021-22, είχε σε 23 αγώνες Ευρωλίγκα 7,7 πόντους, 4,2 ριμπάουντ, 0,9 ασίστ και 9,8 PIR κατά μέσο όρο. Επίσης, κατέκτησε τον τίτλο της VTB Λίγκα, αφού η Ζενίτ επικράτησε της ΤΣΣΚΑ με 4-3 στη σειρά των τελικών. Στην VTB είχε 12,9 πόντους και 5,4 ριμπάουντ κατά μέσο όρο. 

### Μακάμπι Τελ Αβίβ (2022–2023)

Στις 21 Ιουνίου 2022, ανακοινώθηκε επίσημα η διετής συμφωνίας του με την Μακάμπι Τελ Αβίβ. Στις 23 Οκτωβρίου 2022, η Μακάμπι επικράτησε της Χάποελ Τελ Αβίβ με 88-84 στην παράταση και κατέκτησε το τρόπαιο του Λιγκ Καπ Ισραήλ, με τον ίδιο να είναι ο καλύτερος για την ομάδα του, καθώς σε 37 λεπτά συμμετοχής μέτρησε 24 πόντους (12/16 δίποντα και 0/1 τρίποντο), ενώ πήρε 7 ριμπάουντ. Λόγω τραυματισμού έπαιξε μόλις σε 16 ματς της Ευρωλίγκα τη σεζόν 2022/23, μετρώντας 7.8 πόντους και 3.6 ριμπάουντ. Στις 13 Ιουνίου κατέκτησε το Πρωτάθλημα Ισραήλ, αφού η Μακάμπι νίκησε την Χάποελ με 2-1 στη σειρά των τελικών. Στις 23 Ιουλίου 2023, αποτέλεσε παρελθόν για την ισραηλινή ομάδα.

### Αρμάνι Μιλάνο (2023–σήμερα)

Στις 28 Ιουλίου 2023, ολοκληρώθηκε η μεταγραφή του στην Αρμάνι Μιλάνο με συμβόλαιο μέχρι το 2024.

Στατιστικά σταδιοδρομίας
------------------------

Υπόμνημα|   ΣΑ | Αγώνες |   ΒΑΣ  | Βασικός |  ΛΑΓ  | Λεπτά ανά αγώνα |
|  ΕΣ%  | Επιτυχείς προσπάθειες % |  3Π%  | Επιτυχείς προσπάθεις τριπόντων % |  ΕΒ%  | Επιτυχείς προσπάθειες ελευθέρων βολών % |
|  ΡΑΓ  | Ριμπάουντ ανά αγώνα |  ΑΑΓ  | Ασίστ ανά αγώνα |  ΚΑΓ  | Κλεψίματα ανά αγώνα |
|  ΚΑΓ  | Κοψίματα ανά αγώνα |  ΠΑΓ  | Πόντοι ανά αγώνα |  **Έντονα**  | Υψηλότερη επίδοση |

### ΝΒΑ

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2016–17 | Φιλαδέλφεια | 6 | **1** | **26.2** | .463 | .316 | **.800** | **4.8** | **.8** | **.5** | .3 | **10.7** |
| 2017–18 | Ιντιάνα | **25** | 0 | 4.2 | .423 | .364 | – | .7 | .1 | .1 | .0 | 1.0 |
| 2018–19 | Ατλάντα | 21 | **1** | 14.5 | **.494** | **.391** | .621 | 3.6 | **.8** | .2 | **.5** | 5.1 |
| Σταδιοδρομία | 52 | 2 | 10.9 | .472 | .358 | .667 | 2.3 | .5 | .2 | .3 | 3.8 |

### Κολέγιο

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2012–13 | Κεντάκι | 33 | **31** | **25.8** | .581 | **.424** | .689 | **6.0** | **.7** | .3 | .4 | **11.2** |
| 2013–14 | Κεντάκι | **40** | 0 | 18.4 | .497 | .242 | .625 | 4.5 | .4 | .3 | .7 | 5.9 |
| 2014–15 | Κεντάκι | 8 | 8 | 20.3 | .381 | .000 | **.857** | 3.8 | .3 | .5 | **1.5** | 5.5 |
| 2015–16 | Κεντάκι | 31 | 23 | 23.6 | **.601** | .304 | .706 | **6.0** | .3 | **.6** | .7 | 10.2 |
| Σταδιοδρομία | 112 | 62 | 22.1 | .551 | .302 | .686 | 5.3 | .5 | .4 | 0.7 | 8.6 |

Παραπομπές
----------

1. ↑  «2012 College Basketball Recruiting Rankings – ESPNU 100». *ESPN.com*. Ανακτήθηκε στις 3 Δεκεμβρίου 2011.
2. ↑  «Scout.com College Basketball Team Recruiting Prospects». Scouthoops.scout.com. Ανακτήθηκε στις 3 Δεκεμβρίου 2011.
3. ↑  «The Rivals150 2012 Prospect Rankings». Rivalshoops.rivals.com. Ανακτήθηκε στις 3 Δεκεμβρίου 2011.
4. ↑  «Kentucky forward Alex Poythress tears ACL, out for season». *SI.com*. 12 Δεκεμβρίου 2014. Ανακτήθηκε στις 19 Οκτωβρίου 2015.
5. ↑  Calipari, John (12 Δεκεμβρίου 2014). «Heartbroken for Alex». *CoachCal.com*. Αρχειοθετήθηκε από το πρωτότυπο στις 23 Σεπτεμβρίου 2015. Ανακτήθηκε στις 19 Οκτωβρίου 2015.
6. ↑  Story, Mark (19 Οκτωβρίου 2015). «Mark Story: If you are old school, you should root hard for Alex Poythress this winter». *Kentucky.com*. Ανακτήθηκε στις 19 Οκτωβρίου 2015.
7. ↑  «Atlanta Hawks Sign Daniel Hamilton and Alex Poythress». *Atlanta Hawks*.
8. ↑  «Pacers Sign Alex Poythress and Julyan Stone». *NBA.com*. 29 Αυγούστου 2016. Ανακτήθηκε στις 29 Αυγούστου 2016.
9. ↑  «Pacers Waive Alex Poythress and Nick Zeisloft». *NBA.com*. 17 Οκτωβρίου 2016. Ανακτήθηκε στις 17 Οκτωβρίου 2016.
10. ↑  Needham, Vinessa (31 Οκτωβρίου 2016). «Mad Ants Finalize Training Camp Roster Following 2016 Draft». *NBA.com*. Αρχειοθετήθηκε από το πρωτότυπο στις 7 Νοεμβρίου 2016. Ανακτήθηκε στις 1 Νοεμβρίου 2016.
11. ↑  «Sixers Sign Alex Poythress». *NBA.com*. 2 Απριλίου 2017. Ανακτήθηκε στις 2 Απριλίου 2017.
12. ↑  «Raptors register ninth straight home win over 76ers, 113–105». *ESPN.com*. 2 Απριλίου 2017. Ανακτήθηκε στις 2 Απριλίου 2017.
13. ↑  «Sixers Sign Poythress». *NBA.com*. 11 Απριλίου 2017. Ανακτήθηκε στις 11 Απριλίου 2017.
14. ↑  «Pacers Sign Alex Poythress». *Indiana Pacers*. August 22, 2017.. Ανακτήθηκε στις August 22, 2017.
15. ↑  «Pacers Sign Alex Poythress». *NBA.com*. December 28, 2017.. Ανακτήθηκε στις December 28, 2017.
16. ↑  «Pacers Waive Alex Poythress». *hoopsrumors.com*. 6 Ιουλίου 2018. Ανακτήθηκε στις 9 Ιουλίου 2018.
17. ↑  «Atlanta Hawks Sign Daniel Hamilton and Alex Poythress». *NBA.com*. Ανακτήθηκε στις 21 Αυγούστου 2018.
18. ↑  «Alex Poythress Stats». *Basketball-Reference.com*. Ανακτήθηκε στις 24 Ιουνίου 2019.
19. ↑  «Alex Poythress G-LeagueStats». *Basketball-Reference.com*. Ανακτήθηκε στις 24 Ιουνίου 2019.
20. ↑  Ennio, Terrasi Borghesan (August 12, 2019). «Jilin inks Alex Poythress». *Sportando*.. Ανακτήθηκε στις August 12, 2019.
21. ↑  «Galatasaray signs Alex Poythress, parts ways with Ben Moore» (στα αγγλικά). *Sportando*. December 2, 2019.. Ανακτήθηκε στις December 3, 2019.
22. ↑  Varney, Dennis (March 26, 2020). «Catch up with 36 ex-Cats playing pro basketball in leagues outside the NBA». *Lexington Herald-Leader*.. Ανακτήθηκε στις May 16, 2020.
23. ↑  «Ζενίτ: ΕΠΙΣΗΜΟ deal (και) με Πόιθρες». *Eurohoops*. 13 Ιουλίου 2020. Ανακτήθηκε στις 21 Ιουνίου 2022.
24. ↑  «Alex Poythress re-signs with Zenit». *Sportando*. June 16, 2021.. Ανακτήθηκε στις June 18, 2021.
25. ↑  «Η Ζενίτ εκθρόνισε την ΤΣΣΚΑ! Νέα Πρωταθλήτρια στην VTB (photo)». *Eurohoops*. 5 Ιουνίου 2022. Ανακτήθηκε στις 6 Ιουνίου 2022.
26. ↑  «Μακάμπι: Ανακοίνωσε τον Άλεξ Πόιθρες (pics)». *Eurohoops*. 21 Ιουνίου 2022. Ανακτήθηκε στις 21 Ιουνίου 2022.
27. ↑  «Μακάμπι - Χάποελ Τελ Αβίβ 88-84: Κατέκτησε το League Cup πριν υποδεχτεί τον Παναθηναϊκό | Gazzetta». *www.gazzetta.gr*. Ανακτήθηκε στις 24 Οκτωβρίου 2022.
28. ↑  «Μακάμπι: Επιβλήθηκε της Χάποελ και στέφθηκε πρωταθλήτρια Ισραήλ για 56η φορά στην ιστορία της (video)». *Eurohoops*. 13 Ιουνίου 2023. Ανακτήθηκε στις 13 Ιουνίου 2023.
29. ↑  «Οριστικά παρελθόν από τη Μακάμπι ο Πόιθρες». *www.sport24.gr*. Ανακτήθηκε στις 23 Ιουλίου 2023.
30. ↑  «Aρμάνι: Ανακοίνωσε Πόιθρες | Gazzetta». *www.gazzetta.gr*. Ανακτήθηκε στις 31 Ιουλίου 2023.

Εξωτερικοί σύνδεσμοι
--------------------

* Βιογραφικό στους Κεντάκι Ουάιλντκατς